b'\n_START_ARTICLE_\nVjasna\n_START_PARAGRAPH_\nVjasna (hviterussisk: \xd0\x92\xd1\x8f\xd1\x81\xd0\xbd\xd0\xb0, \xc2\xabv\xc3\xa5r\xc2\xbb, \xc3\xa5rstiden) er en menneskerettighetsorganisasjon fra Hviterussland med sete i Minsk. Organisasjonen ble grunnlagt i 1996 av Ales Bjaljatski for \xc3\xa5 yte politiske fanger og deres familier finansiell og juridisk hjelp._NEWLINE_Organisasjonen ble senere forbudt og Ales Bjaljatski ble den 24. november 2011 d\xc3\xb8mt for skatteunndragelser til fire og et halvt \xc3\xa5rs straffeleir.'